ПОСТАНОВЛЕНИЕ № 99 на МС от 31.05.2005 г. за приемане на Наредба за медицинската експертиза на работоспособността

Обн., ДВ, бр. 47 от 7.06.2005 г.

                            МИНИСТЕРСКИЯТ СЪВЕТ
                                 ПОСТАНОВИ:
	Член единствен.  Приема Наредба за медицинската експертиза на работоспособността.

	ПРЕХОДНИ И ЗАКЛЮЧИТЕЛНИ РАЗПОРЕДБИ
	§ 1.  Издадените до влизането в сила на наредбата по член единствен болнични листове за установяване на временна неработоспособност са валидни за срока, посочен в тях.
	§ 2.  Постановените до влизане в сила на наредбата по член единствен решения на териториалните експертни лекарски комисии и на Националната експертна лекарска комисия, както и решенията на районните експертни лекарски консултативни комисии и на Централната експертна лекарска комисия, постановени на основание на Наредба № 19 от 2000 г. за експертиза на инвалидността при децата до 16-годишна възраст (ДВ, бр. 84 от 2000 г.), са в сила до изтичането на срока, посочен в тях.
	§ 3.  Отменя се Наредбата за експертизата на работоспособността, приета с Постановление № 133 на Министерския съвет от 2000 г. (ДВ, бр. 61 от 2000 г.).